שיחה:מוזיקה יהודית מקורית

message: ראשית תודה על התיקונים, שנית, איזה מקור? על אלבום הזהב של אודי דוידי? על כך שאביתר בנאי זכה במקום הראשון במצעד הפזמונים? על כך ששירים כמו אנא בכח של עובדיה חממה ווהיא שעמדה של יעקב שוואקי ויונתן רזאל מנוגנים בפלייליסט של סוף שבוע רגוע בגלגל"צ (פסגת השאיפות של האמנים)? 
replies: text: אני לחושב שצריך להראות מקור מסודר הכותב שמתקופה מסויימת "חלה תאוצה". קרוב לוודאי שיש עיתונאי מוזיקה כלשהו שציין את זה, פשוט צריך מקור מסודר (ייתכן לחלופין שמדובר בתהליך הדרגתי יותר או שלא באמת מדובר בתופעה אלא במשהו מקרי וכו'). אגב, טענת "מחסום אלבום הזהב" נראה לי בעייתית - צריך בשבילה לטעון שעד האלבום הזה אף אלבום מי"ם לא הגיעה לאלבום זהב, טענה שמזקיקה מחקר רציני. ‏DGtal‏ 09:40, 8 באפריל 2010 (IDT)
replies: text: :במה עיתונאי מוזיקה שונה מכתב בויקיפדיה? איזה עיתון מוזיקה נחשב למקור? האם נדב גדליה בעולם קטן יהווה מקור? או רק כאשר יואב קוטנר או משהו מסוגו.. לעניינו, אני זוכר ששמעתי הרבה רעינות על כך ברדיו וכן מספר כתבות בעתונות הכללית והמגזרית (שיותר נוטה להתלהב מהעניין). כרגע אני לא חושב על הביטוי המדוייק שעלי לחפש בגוגל ולען קשה לי למצוא מקור באינטרנט ואני חושב שהדוגמאות שהבאתי הן מקור בפני עצמם. בעניין אלבום הזהב - לא בדקתי לעומק ואם אתה חושב שזאת לא טענה חזקה בפני עצמה אפשר להסירה אם כי מההתלהבות של העתונות המגזרית  ו אני חושב שזה כן מאורע יוצא דופן.  • קוני למל •כ"ד בניסן ה'תש"ע• 10:13, 8 באפריל 2010 (IDT)
replies: text: ::במושג "עיתונאי מוזיקה" התכוונתי למישהו שכותב על מוזיקה באופן רציני, ולצורך זה גם (אולי בעיקר) מי שכותב בקביעות בעיתונות מגזרית ביקורות דיסקים וכד' הוא מקור טוב. ההבדל בין "כתב ויקיפדיה" למישהו בדפוס (או בראיון מלומד ברדיו) הוא (מלבד אמינות) שכעת אנו מתעדים מידע קיים ומתועד וזה לא מחקר מקורי שלנו. בברכה, ‏DGtal‏ 10:43, 8 באפריל 2010 (IDT)
replies: text: ::: אתה מחפש מקור לשנה שכתבתי (2008)? לסיבה שציינתי (גל החזרה בתשובה של משפחת בנאי) והחזרה לפיוטים? או לעצם זה שהייתה פריצה? המאמר שהבאתי תקף?  • קוני למל •כ"ד בניסן ה'תש"ע• 10:45, 8 באפריל 2010 (IDT)
replies: text: ::::המקור עצמו תקף ויש בו ביבליוגרפיה נוספת שאפשר לעבוד איתה. לא אני הוספתי את דרישת המקור, אבל צריך לציין רק דברים שיש להם מקור. אני לא בטוח למשל עד כמה חברי משפחת בנאי "אחראים לפריצה" וצריך לבדוק מה כתוב במקורות. ‏DGtal‏ 16:03, 8 באפריל 2010 (IDT)
replies: text: :::::לא כתוב שהם אחראים לפריצה, הבאתי אותם כדוגמאות בלבד. ואשמח שאביעדוס יצטרף לדיון ויסביר איזה מקור הוא מחפש • קוני למל •כ"ה בניסן ה'תש"ע• 22:51, 8 באפריל 2010 (IDT)
replies: text: ::::::הבקשה למקור היא על הטענות הבאות (כולם באותו משפט, חלקן מובלעות):

text: ::::::א) "בערך בשנת 2008 החל הז'אנר לקבל תאוצה"; במאמר של פלג ואלמוג נכתב קצת אחרת: "ראוי לציין שבשנת 2008 נהנה ז'אנר זה מפופולאריות בציבור הדתי-לאומי, יותר מאשר המוסיקה החסידית הקלאסית. יוצרים ואמנים המזוהים עם המחנה הדתי-לאומי, החלו לדחוק אט-אט את רגליהם של כוכבי המוסיקה החסידית, ולמצב עצמם כנותני הטון המוסיקלי של הציבור הדתי-לאומי".

text: ::::::ב. שבשנת 2008 חל גל חזרה בתשובה של רבים מהמיינסטרים של תעשיית המוזיקה הישראלית: 1) האם שלושת הבנאים שהובאו כדוגמה אכן חזרו בתשובה בסביבות 2008? 2) האם כמות החוזרים בתשובה בקרב האמנים בסביבות 2008 הייתה גדולה משמעותית מהכמות בשנים אחרות?

text: ::::::ג. ולבסוף, מקור לקשר הסיבתי הנרמז במשפט: שהז'אנר לקבל תאוצה בעקבות גל החזרה בתשובה הזה של אמנים רבים מן המיינסטרים של התעשייה. זו לא טענה בלתי-הגיונית, אבל יהיה נחמד לגבות אותה לפחות בדעה נוספת. אביעדוס • כ"ה בניסן ה'תש"ע •  00:22, 9 באפריל 2010 (IDT)
replies: text: ::::::: בנוגע לטענות א' וב' אתה צודק. מדור בתהליך הדרגתי. מעיון חוזר במדף הדיסקים בביתי גלתי ששמע קולי של מאיר בנאי, נקודה טובה של שולי רנד ו סך הכל של יונתן רזאל יצאו לקראת סוף 2007. ובכל זאת, הרי אנחנו לא אוהבים (ובצדק) לכתוב את המילים "לאחרונה" אז מה עדיף? אולי "לקראת סוף העשור הראשון של המאה ה21"? (שזה בעצם בערך 2008 - רק "בערך") ואולי רק בזמן מסויים.. או בעקבות גל החזרה בתשובה.. מה אה מציע?

text: ::::::: ולעניין ההקשר הנסיבי, שלחתי מייל לעורך מוזיקה יהודית שיפנה אותי לכתבה שכתב לא מזמן, אני מקווה שזה גם יוסיף עוד נתונים שחסרים. תודה על ההתעניינות והעזרה  • קוני למל •כ"ז בניסן ה'תש"ע• 00:26, 11 באפריל 2010 (IDT)
replies: text: ::::::::לעניין התאריך: אולי "במחצית השנייה של העשור הראשון" - זה מכסה את כל התקופה מאלבומי 2007 ועד אנא בכח והפלייליסט. ‏DGtal‏ 10:26, 11 באפריל 2010 (IDT)
thread_title: מקור

message: האם זהו הכינוי המקובל לסוגה זו? כותרת המאמר של יאיר פלג ועוז אלמוג היא "מוסיקת נשמה יהודית ניאו-חסידית". אביעדוס • כ"ד בניסן ה'תש"ע •  17:05, 8 באפריל 2010 (IDT)
replies: text: זה הכינוי המקובל למיטב ידיעתי, פלג ואלמוג נתנו לזה שם מדוייק (ואקדמי) יותר המהווה ניתוח הסגנון והמקורות. ‏DGtal‏ 17:19, 8 באפריל 2010 (IDT)
replies: text: :השם הזה נוראי. המון סוגי מוזיקה יהודית היו מקוריים כשכתבו אותם, כמו כליזמר, או אפילו פיוטים מהמאות האחרונות. למעשה, רוב המוזיקה היהודית לא מבוססת על ספרות קודש. אם כבר, אז "מוזיקה יהודית עכשווית", אבל נורא מוזר שאין ערך כללי בשם "מוזיקה יהודית" - זה היה יכול להשתלב שם. ‏InbalabnI‏ 19:22, 12 בפברואר 2011 (IST)
thread_title:  שם הערך 

message: חסרה בערך התייחסות לסוגיית המיקום: האם מדובר בתופעה ישראלית בלבד, או שמא יש תנועה כזאת גם מחוצה לה (בארה"ב למשל)? אביעדוס • כ"ד בניסן ה'תש"ע •  17:12, 8 באפריל 2010 (IDT)
replies: text: כמובן שאין מגבלה גאוגרפית רשמית, אך נראה שבפועל זו כרגע תופעה ישראלית. קשה לדעת מה יהיה בעוד שנתיים, במיוחד בז'אנר מתפתח וצעיר, אך כל השמות הגדולים בתחום כרגע חיים (למיטב ידיעתי) בישראל. ממילא, התשובה מסובכת: צריך לציין שהאומנים כולם ישראלים, אך אסור "להתחייב" בערך שזה יישאר כך. ‏DGtal‏ 17:24, 8 באפריל 2010 (IDT)
replies: text: : תראה להגדיר את סוגה מוזיקלית זה לא כל-כך פשוט, קשה לי כאן להגדיר מה זה מי"מ ומה זה המשך של שירת קרליבך ומה זה שירת הפיוטים המתחדשת שגם אותה ספחתי לכאן. בגדול להקות כמו המושב ויש שיאמרו שגם מתיסיהו מגודרות כאן בארץ כמי"מ ואכן זה צריך התייחסות  • קוני למל •כ"ה בניסן ה'תש"ע• 22:46, 8 באפריל 2010 (IDT)
replies: text: ::בדיוק. אביעדוס • כ"ה בניסן ה'תש"ע •  00:16, 9 באפריל 2010 (IDT)
thread_title:  רק בישראל? 

message: האם זה ז'אנר או לא? אפשר לומר (כמו שבאמת נכתב) שאודי דוידי משתייך לז'אנר הזה, אבל נכון יותר לומר שהוא פשוט זמר רוק. לדעתי 'מוזיקה יהודית מקורית' אינה סוגה מוזיקלית אלא סצנה מוזיקלית מקומית. ישרון - מה המצב? 23:24, 23 בדצמבר 2010 (IST)
replies: text: אציין שמלבד לשינוי בערכים מסויימים המתבקש בהחלטה זו, יש נפקא מינה לפתיחת :קטגוריה:זמרי מוזיק יהודית מקורית. ישרון - מה המצב? 23:26, 23 בדצמבר 2010 (IST)
replies: text: :מכיוון שאני לא מצליח להבין את ההבדל בין סוגה לבין סצנה אשמח שתבהיר לי אותו ואוכל להתייחס. וכן, אכן שייך לפתוח קטגוריה שכזאת.  • קוני למל •י"ז בטבת ה'תשע"א• 09:17, 24 בדצמבר 2010 (IST)
replies: text: ::אני לא מוזיקולוג, אבל אני חושב שזו טעות להגדיר את זה כסצנה. למיטב הבנתי, סצנה זה הגבלה של ז'אנר ידוע לאיזור גיאוגרפי, בו ניכרים קווים משותפים בסגנון לאנשי האיזור והנושאים וכמובן הרובד הלשוני של שירים קשור למקום. פה יש לך משהו חדש - זה לא לגמרי רוק, פופ, אתני או חסידי קלאסי. יש פה מרכיבים של כל הסוגות הנ"ל, כשהצד החשוב ביותר לטעמי הוא שהמילים כפופות לכללים הדתיים של מוזיקה יהודית - הן ההלכתיים (לשון נקייה וכד') והן המקורות - ציטוט ישיר או במרומז של התנ"ך והספרות הרבנית. זה מספיק לטעמי להגדיר אותו כסוגה. אגב, לעניין הקטגוריה - הייתי מעדיף בשלב זה להשאיר הכל בקט' של מוזיקה חסידית כי זה תת ז'אנר צעיר ולא צריך להגזים בתת הרזולוציות עבור מניין ערכים. ‏DGtal‏ 09:29, 24 בדצמבר 2010 (IST)
replies: text: :::אני לא ממש מצליח להבין את הערך הזה, האם אודי דוידי הוא משהו מעבר לפופ רוק? האם הוא מבחינה מוזיקלית הוא דומה במשהו לשיבי קלר? יְשֻׁרוּן • שיחה 19:51, 12 בפברואר 2011 (IST)
replies: text: ::::אני חושב שעיקר המשותף שלהם הוא בתכנים הדתיים, על מגבלותיהם ומקורותיהם. ‏DGtal‏ 01:14, 13 בפברואר 2011 (IST)
thread_title:  "מוזיקה יהודית מקורית היא סוגה מוזיקלית" האמנם? 

message: מדוע צירפת את הקט' יהדות לא אורתודוקסית בישראל? רוב רובם של הטקסטים והמבצעים הם, למיטב היכרותי, אורתודוקסים במובהק. תודה, ‏DGtal‏ 10:53, 10 באפריל 2011 (IDT)
replies: text: כוונתך שרוב האמנים שומרים על קלה כחמורה? אולי. אבל הסוגה עצמה מורכבת מאלמנטים חדשניים, ולא-אורתודוקסיים, במובהק. לכן קטלגתי גם ל"יהדות בישראל" וגם ל"יהדות לא-אורתודוקסית בישראל". אביעדוס • שיחה ו' בניסן ה'תשע"א,  15:05, 10 באפריל 2011 (IDT)
replies: text: :לא הבנתי את כוונתך ב"אלמנטים לא אורתודוקסיים". אם כוונתך לטקסטים, הרי שהטקסטים, על אף מקוריותם, בדרך כלל עומדים בכללי ההלכה מבחינת תוכנם. אם כוונתך לכך שהסגנון שואב מסוגות מוזיקליות חדשות, הרי שזה לא הופך את העניין ל"לא אורתודוקסי" - כל הז'אנרים של מוזיקה חסידית מודרנית מושפעים מסגנונות חדשים, מרוק ועד דאנס, וכמדומני אף אחד לא יגדיר את המוזיקה של אברהם פריד או ישי לפידות כלא אורתודוקסית. יתרה מזאת, גם המוזיקה החסידית הקלאסית, כמו הפייטנות הספרדית, הושפעו מהסגנונות המקומיים, והדברים מפורסמים (וע' במוזיקה חסידית). סיכום הדברים - דבריך צריכים ביאור. ‏DGtal‏ 15:36, 10 באפריל 2011 (IDT)
replies: text: ::אה, בדיוק: את המוזיקה וההופעות של אברהם פריד לא הייתי מגדיר כלא-אורתודוקסית; את אלה של היוצרים והמבצעים שנכללים בקטגוריה "מוזיקה יהודית מקורית" - כן. בסדר, אחזור אליך (בתקווה עוד היום) עם ביאור. אביעדוס • שיחה ו' בניסן ה'תשע"א,  15:41, 10 באפריל 2011 (IDT)
replies: text: :::יוצרים רבים בסוגה זו אכן עונים להגדרה "יהדות לא אורתודוקסית בישראל". אין זה אומר שבדקתי בציציותיהם ומצאתי שהם אינם אורתודוקסים, אך היות שהדגש כאן הוא בפירוש על היהדות ולא על האורתודוקסיה, שתי הקטגוריות מתאימות לדעתי. --Jys - שיחה 15:50, 10 באפריל 2011 (IDT)
replies: text: ::::אני מציע להעביר את הדיון לדף שיחת הערך. דומני שנוגעים כאן בשורש הגדרת הסוגה. ‏DGtal‏ 15:55, 10 באפריל 2011 (IDT)
replies: text: :::::העברתי. אביעדוס • שיחה ו' בניסן ה'תשע"א,  15:59, 10 באפריל 2011 (IDT)

text: אפשר לקבל בבקשה דוגמה למוזיקאים בז'אנר זה שהם "לא אורתודוקסים"? אני לא מכיר את כל מי שנוהגים לשייך לז'אנר, אך למיטב זכרוני כמעט כולם דתיים/חרדים באורחות חייהם והשקפת עולמם, וחלקם "מסורתיים" (להבדיל מהתנועה המסורתית), ואולי אליהם כוונתכם. ‏DGtal‏ 16:07, 10 באפריל 2011 (IDT)
replies: text: :שאלה לאביעדוס: המוזיקה וההופעות הם לא אורתודוקסים, אבל לדעתי גם לא ממש יהודיים, הטקסטים יהודיים אבל גם אורתודוקסיים, אז מה נשאר שהוא כן יהודי ולא אורתודוקסי? יְשֻׁרוּן • שיחה 17:33, 10 באפריל 2011 (IDT)
replies: text: ::למשל: קובי אוז, שלמה גרוניך, הבנאים למיניהם ועוד הרבה שנעים על קו התפר של יהדות חילונית-מסורתית-אורתודוקסית, שזה משמעות הקטגוריה הזו אם הבנתי נכון. --Jys - שיחה 19:15, 10 באפריל 2011 (IDT)
replies: text: :::יהודים מסורתיים נחשבים אורתודוקסיים. (זאת לעומת יהדות מסורתית = קונסרבטיבית). גם אני חושב שהקטגוריה לא מתאימה. אני-ואתה • שיחה 19:27, 10 באפריל 2011 (IDT)
replies: text: ::::אני מכוון גם למסורתיים וגם לחילוניים שהוזכרו - בקיצור, לכל מי שאינו אורתודוקסי. (אני-ואתה - מי שמקיים רק חלק מהמצוות אינו נחשב אורתודוקסי.)

text: ::::הפואנטה שלי, קודם כול, היא שיש שונות במידת וסוגי הדתיות של היוצרים; ולא כולם אורתודוקסים. בכוונה קטלגתי גם ל"יהדות בישראל" וגם ל"יהדות לא-אורתודוקסית בישראל"; כעת הוספתי גם "יהדות אורתודוקסית בישראל".

text: ::::ומעבר לזהות המבצעים ולקטגוריה: עניין מעניין לא פחות, ואולי אף יותר, הוא המרכיבים ה"אורתודוקסיים" וה"לא-אורתודוקסיים" המתבטאים במוזיקה, בטקסטים, בביצוע, בהופעות וסביבן. אביעדוס • שיחה ז' בניסן ה'תשע"א,  00:29, 11 באפריל 2011 (IDT)
replies: text: :::::נראה לי שהשימוש המקובל במונח אורתודוקסיה הוא בתור שם של זרם ביהדות המובחן בעיקר מהזרם הקונסרבטיבי ומהזרם הרפורמי. כפי שגם מובהר בפתיח של יהדות אורתודוקסית, המסורתיים קשורים לזרם הזה, ולא לשני הזרמים האחרים. כך גם המוזיקה המדוברת כאן. אני-ואתה • שיחה 00:42, 11 באפריל 2011 (IDT)
replies: text: ::::::יכול להיות שיש כאן מקרה של שם משותף. כי אם נדייק, אז מונח-המטרייה "לא-אורתודוקסיה" כולל לא רק קונסרבטיבים, רפורמים ורקונסטרוקטיבים, אלא גם מסורתיים, חילונים בעלי זיקה ליהדות, וכל דבר לא-מוגדר אחר שאינו אורתודוקסי. אביעדוס • שיחה ז' בניסן ה'תשע"א,  00:52, 11 באפריל 2011 (IDT)
replies: text: :::::::זה לא מדוייק. רוב המסורתיים יעדיפו להגדיר את עצמם אורתודוקסים "פעילים חלקית" ולא "לא-אורתודוקסים". ""לא-אורתודוקסיה בישראל" היא שם כולל לרפורמים, קונסרבטיבים, "בתי מדרש חילוניים" וכד'. ‏DGtal‏ 10:12, 11 באפריל 2011 (IDT)

text: :: מצרף דעתי לדעת אלא שסוברים ש"לא אורטודוכסים" - הכוונה לסוגי הרפורמים\קונסרבטיבים ולא למסורתיים או ל"לא דתיים". נראה לי שגם יאיר לפיד ויוסי ביילין מגדירים את עצמם כיהודים אורטודוכסים חילוניים.  • קוני למל •ז' בניסן ה'תשע"א• 11:45, 11 באפריל 2011 (IDT)
thread_title:  קטגוריה יהדות לא אורתודוקסית בישראל 

message: במהלך מספר ריצות אוטומטיות של הבוט, נמצא שהקישור החיצוני הבא אינו זמין. אנא בדקו אם הקישור אכן שבור, ותקנו אותו או הסירו אותו במקרה זה!
* http://www.mami.fm/n/
** In מוזיקה יהודית מקורית on 2013-05-05 06:17:33, 404 Not Found
** In מוזיקה יהודית מקורית on 2013-05-15 08:57:16, 404 Not Found
--Matanyabot - שיחה 11:57, 15 במאי 2013 (IDT)
thread_title:  קישור שבור 

message: שלום עורכים יקרים,
מצאתי קישור חיצוני אחד או יותר ב שזקוק לתשומת לב. אנא קחו רגע כדי לבדוק את הקישורים שמצאתי ולתקן אותם בערך אם נדרש. מצאתי את הבעיות הבאות:
*http://www.iba.org.il/gimmel/?entity=635716&type=272&page=250 נמצא כקישור שבור. מומלץ להוסיף https://web.archive.org/web/20160304032949/http://www.iba.org.il/gimmel/?entity=635716&type=272&page=250 לכתובת המקורית.
כאשר תסיימו לערוך את השינויים הנדרשים, אנא בקרו בדף השו"ת למידע נוסף לתיקון בעיות עם הקישורים לעיל.
הודעה זו תופיע רק פעם אחת לקישורים אלו.
בידידות.—InternetArchiveBot (דווח על באג) 16:00, 17 בנובמבר 2022 (IST)
thread_title:  נמצאו קישורים חיצוניים שצריכים תיקון (נובמבר 2022)